《送陈通卿赴省》
宋代·曾丰

闽南江西人，蓬梗适相会。
妙龄华发身，气味适相爱。
问其先世谁，意者了翁派。
肯学喜文章，绰有风流在。
自余锻链方，犹鼓多炉鞲。
自余组织工，犹勘我机械。
一投百无牾，始契终不外。
漕台开棘围，非金必沙汰。
也为八韵谐，辄擅诸生最。
明年动春官，再捷惊晚辈。
御楼尽刻长，入赴集英对。
危言撄龙鳞，稳步踏鹏背。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。